Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:

RNDr. Dušan Janičkovič
Fyzikálny ústav SAV, Dúbravská cesta 9, 845 11 Bratislava, 
Národný delegát Programového výboru pre „Nanotechnológie, pokročilé materiály, výrobné procesy a postupy a biotechnológie“ (NMBP) Rámcového programu EÚ pre výskum a inovácie Horizont 2020 a  Národný kontaktný bod (NCP) pre NMBP
Jazyky: anglický, ruský
2.  Zahraničná pracovná cesta:
Brusel, Belgicko: 8.4.. – 9. 4. 2019
Účel cesty:  
•	účasť na 28. zasadaní PC-NMBP programu Horizont 2020
Miesto konania: European Commission, DG Research & Innovation, Covent Garden (COV2) Place Rogier 16, 1210 Brusel, Belgicko
Spôsob financovania:	cestovné náklady refunduje EK na účet CVTI SR, 
pobytové náklady a iné výdavky hradí:  CVTI SR.
3.  Rámcový program pobytu:
1)	8.4. 2019: príchod do Bruselu vo večerných hodinách, ubytovanie
2)	9. 4. 2019:  28. zasadanie Programového výboru pre NMBP programu Horizont 2020, návrat do Bratislavy
4.  Stručný priebeh rokovaní, resp. študijného pobytu:

Program 28. zasadania PC-NMBP programu Horizont 2020:

1.	Welcome and Introduction
2.	Approval of the Draft Agenda
3.	Approval of the Draft Minutes of the 27th Meeting
4.	Information by the Chair
 -  Brexit – information
5.	Our Working Methods
6.	Information by the Commission
- Evaluation results – first stage – discussion 
- Evaluation: Single-stage - preliminary discussion
7.	NMBP Work Programme 2020
8.	AOB
- Innovation Radar
9.	Closing

K programu:
1)	Zasadanie PC otvoril a ďalej viedol p. P. Dröll, riaditeľ DG-RTD. Na úvod privítal nových členov PC.
2)	Program zasadania bol prijatý bez výhrad
3)	Takisto záznam z predchádzajúceh programového výboru bol prijatý a schválený bez námietok.
4)	
•	Od predchádzajúceho  zasadania PC bolo schválených 10 balíkov projektov. 
•	Na základe marcového zasadania EP má EK úlohu do konca roku 2019 pripraviť plán, ako urobiť EÚ svetovým lídrom v priemysle. K tomuto bude prebiehať široká diskusia a kampaň (“public consultation”) v období od júna do septembra 2019.
•	V dňoch 24. – 26. Septembra 2019 budú v Bruseli “Research and Innovation Days” , kde sa budú široko diskutovať jednak výsledky vyššie uvedeného prieskumu ako aj pripravovaná vízia. Na základe tejto diskusie bude pripravený pracovný dokument pre novú komisiu, ktorá vznikne po blížiacich sa voľbách do EP, a bude tiež slúžiť ako základ pre implementačnú stratégiu programu Horizont Europe (2021 – 2027).  
•	Informoval PC o prijatom dokumente DG-RTD venovanom strategickým technologickým infraštruktúram. Tento dokument bude rozposlaný členom PC. Nebude verejný, bude typu “commission-staff working document”
•	Postoj k Brexitu: až do okamihu, keď Veľká Británia opustí oficiálne EÚ, má všetky práva ako každý iný člen EÚ – tu sa to myslí v zmysle prístupu k H2020. Toto doplnila zástupkyňa GB, keď hovorila o záväzku vlády GB po brexite plne financovať účasť britských partnerov v projektoch H2020 z národných prostriedkov.
To bolo odpoveďou aj na dotaz PL, ako to bude po brexite s bežiacimi projektami v prípade brexitu bez zmluvy:  vláda GB dorovná podiel svojich účastníkov.
Na otázku AT, ako brexit ovplyvní rozpočet NMBP, DG zatiaľ nevie odpovedať.
Otázka DK – aký bude mať brexit vplyv na postavenie koordinátora z GB, odpoveď znela, že EK nemôže akceptovať koordinátora projektu hradeného z peňazí EÚ, ktorého (v prípade GB) nebude mať “pod kontrolou”. Predovšetkým z finančného hľadiska.
5)	Tento bod programu bol dodatočne zaradený na základe jednania ostatného Strategického výboru, kde sa niektoré delegácie sťažovali na spôsob vedenia diskusie na PC-NMBP. Ukázalo sa, že sťažnosť pochádza od delegácie Španielska (ES), čo je dosť paradoxné, lebo práve táto delegácia patrí k tým, čo na PC najviac a najdlhšie hovoria. V následnej diskusií sa vyjasnili nedorozumenia, ktoré vznikli na základe – podľa názoru ES - prikrátkej diskusie k návrhu WP 2020 na predchádzajúcom PC.  Predstavitelia DG objasnili, že to nebolo neochotou diskutovať, ale objektívnymi okolnosťami danými priebehom rokovaní v rámci komisie, potrebou koordinácie s inými DG hlavne vzhľadom na mnoho pripomienok k WPs  zo strany ČK. K tomuto sa vyjadrilo F, podľa ktorého je podiel PC na tvorbe pracovných programov nedostatočný. Podobne NL požaduje viac priebežných informácií o tvorbe WP. D volá po lepšej koordinácií a výmene informácií s EK a High-level Advisory Group.
V tejto súvislosti zaznela otázka na prípravu programu Horizont Europe (SLO): v tomto smere PC vyslovene tápa bez informácií.  K tomuto sa vyjadril P. Dröll: V HE bude jeden programový výbor pre každý klaster. Privítal by tiež podnety od ČK na témy na diskusiu, ktoré by sa týkali budúcej agendy PC.
6)	J. Cleuren informoval o pokračovaní príjmania projektov z ostatnej výzvy na ok 2019: štatistické hodnotenia, prehľady počtov projektov, zloženia konzorcí, financie, atď. Pri výzvach DT-NMBP-19, LC-NMBP-29 a 32 pre veľký počet podaných projektov posunuli hranicu thresholdu na 8,5 boda, čo je veľká smola, lebo štandardnú hranicu 8 bodov dosiahlo niekoľko projektov so slovenskou účasťou, ktoré by tak v opačnom prípade postúpili do druhého kola hodnotenia. 
7)	N. Deliyanakis infromoval PC o stave príravy WP -2020. Voči verzií, ktorá sa preberala na predchádzajúcom PC nastali len minoritné zmeny v niektorých výzvach. Zaujímavé je, že pre ERA-Net projekt zameraný na batéria pridali do rozpočtu cca 5 mil. €.
Informoval ďalej o pripravovanej “Hop-On” schéme: vstúpi do platnosti až v nasledujúcom programe HE, takže naše inštitúcie majú dosť času prinajmenej “oprášiť staré ” resp. vybudovať nové vzťahy so zahraničnými partnermi, aby ju prípadne mohli využiť.
8)	Bola predstavená iniciatíva “Innovation Radar” - ďalšia podporná schéma pre inovácie.  V tejto súvislosti EK volá po nových expertoch na hodnotenie – prihlásiť sa je možné cez nový portál “Funding & tender opportunities”  
Najbližšie udalosti:
•	23 . 5. 2019 sa bude konať 29. zasadanie PC-NMBP
•	Pravdepodobne (bude ešte upresnené) 30. zasadanie PC-NMBP bude 28. 11. 2019
•	V dňoch 12. – 14. 6. 2019 bude v Bukurešti v rámci rumunského predsedníctva EU konferencia EuroNanoForum 2019
•	Nový pracovný program WP-NMBP-2020 bude oficiálne zverejnený 28. 6. 2019
•	Uzávierka prvého kola pre dvojstupňové projekty bude 12. 12. 2019
•	Uzávierka pre jednostupňové projekty bude 5. 2. 2020.

5.  Odporúčané závery:
Pripravovať sa na nové výzvy WP-2020

6.   Prehľad prinesenej dokumentácie a miesto jej uloženia
Dokumenty prejednávané na PC a použité prezentácie sú u člena PC – NMBP (resp. dostupné na portáli EK, CircaBC – s obmedzeným prístupom).  Informácie o budúcich výzvach NMBP na rk 2020 poskytne člen PCNMBP na požiadanie.

7.   Osobitne vyhodnotený očakávaný prínos ZPC
Aktuálne informácie o stave prípravy WP na rok 2020. 

8.   Spôsob zverejnenia výsledkov ZPC, prenos získaných informácií
Na vedomie príslušnému odboru MŠ a MH SR.

Súhlasím so zverejnením správy na internete

Správu vypracoval:  						Dušan Janičkovič		
Dátum: 18. 4. 2019

Správu schválil:  prof. RNDr. Ján TURŇA, CSc., generálny riaditeľ